ประกาศกรมการค้าต่างประเทศ เรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวHที่มีแหล่งกำเนิดจากสาธารณรัฐประชาชนจีนประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวHที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑[๑] ตามที่ได้มีประกาศกรมการค้าต่างประเทศเรื่องเปิดการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนลงวันที่ ๕ ตุลาคม พ.ศ. ๒๕๕๐และประกาศคณะกรรมการพิจารณาการทุ่มตลาดและการอุดหนุน เรื่อง ให้เรียกหลักประกันอากรในระหว่างการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ลงวันที่ ๑๗ ตุลาคม พ.ศ. ๒๕๕๐และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัย เมื่อวันที่ ๑๐ตุลาคม พ.ศ. ๒๕๕๑ให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ที่มีแหล่งกำเนิดจากสาธารณรัฐประชาชนจีนต่อไปอีกเป็นกำหนดเวลา ๓ ปีในอัตราร้อยละ ๒๗.๘๑ ของราคา ซี.ไอ.เอฟ. นั้นเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวน อธิบดีกรมการค้าต่างประเทศจึงออกประกาศไว้ ดังต่อไปนี้ข้อ ๑ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีน (ฉบับที่ ๒) พ.ศ. ๒๕๔๕ ลงวันที่ ๘ ตุลาคมพ.ศ. ๒๕๔๕กำหนดให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ตามพิกัดอัตราศุลกากรประเภทย่อยที่ ๗๒๑๖.๓๓.๐๐.๐๐๐(พิกัดอัตราศุลกากรเดิม คือ ๗๒๑๖.๓๓๐.๐๐๕) ที่มีแหล่งกำเนิดจากสาธารณรัฐประชาชนจีนในอัตราร้อยละ ๒๗.๘๑ ของราคา ซี.ไอ.เอฟ. เป็นกำหนดเวลาไม่เกิน ๕ ปีต่อมาเมื่อวันที่ ๒๓ สิงหาคม พ.ศ. ๒๕๕๐ บริษัท เหล็กสยามยามาโตะ จำกัด ในฐานะอุตสาหกรรมภายในได้ยื่นคำขอให้ทบทวนความจำเป็นในการต่ออายุการใช้มาตรการตอบโต้การทุ่มตลาดตามมาตรา ๕๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ข้อ ๒การเปิดทบทวนคณะกรรมการพิจารณาการทุ่มตลาดและการอุดหนุนได้มีคำวินิจฉัยให้เปิดการทบทวนความจำเป็นในการต่ออายุมาตรการเมื่อวันที่ ๒๖ กันยายน พ.ศ. ๒๕๕๐ กรมการค้าต่างประเทศจึงได้ออกประกาศ เรื่องเปิดการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน ลงวันที่ ๕ ตุลาคม พ.ศ. ๒๕๕๐โดยประกาศในราชกิจจานุเษกษาเมื่อวันที่ ๘ ตุลาคม พ.ศ. ๒๕๕๐และคณะกรรมการพิจารณาการทุ่มตลาดและการอุดหนุนได้ออกประกาศ เรื่องให้เรียกหลักประกันอากรในระหว่างการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ลงวันที่ ๑๗ ตุลาคม พ.ศ. ๒๕๕๐ โดยประกาศในราชกิจจานุเษกษาเมื่อวันที่ ๒๙ ตุลาคมพ.ศ. ๒๕๕๐และต่อมากรมการค้าต่างประเทศได้ดำเนินการตามกระบวนการทบทวนความจำเป็นในการต่ออายุการใช้มาตรการตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังต่อไปนี้(๑) สินค้าที่ถูกพิจารณา คือ สินค้าเหล็กโครงสร้างรูปพรรณหน้าตัดรูปตัว H ตามพิกัดอัตราศุลกากรประเภทย่อยที่ ๗๒๑๖.๓๓.๐๐.๐๐๐ (พิกัดอัตราศุลกากรเดิม๗๒๑๖.๓๓๐.๐๐๕) ที่มีแหล่งกำเนิดจากสาธารณรัฐประชาชนจีนซึ่งเป็นสินค้าชนิดเดียวกันกับสินค้าที่ถูกพิจารณาในการไต่สวนครั้งแรก(๒) ผู้มีส่วนได้เสีย(ก) ผู้ผลิตหรือผู้ส่งออกในสาธารณรัฐประชาชนจีน ได้แก่ Laiwu Steel Group, Ltd. และผู้ผลิตหรือผู้ส่งออกรายอื่น ๆ(ข) ผู้ส่งออกจากต่างประเทศ (สาธารณรัฐสิงคโปร์) คือ Cargill International Trading Pte, Ltd.(ค) ผู้นำเข้าในประเทศไทยหรือผู้ใช้สินค้าที่ถูกพิจารณาได้แก่ (๑) บริษัทเบอร์กโซ่ เมตัลส์ จำกัด (๒) บริษัทไอเบล จำกัด (เวทโก้ ไอเบล) (๓) บริษัท ชิ -เอเชีย จำกัด (๔) บริษัท เชฟรอนประเทศไทยสำรวจและผลิต จำกัด (๕) บริษัท เชฟรอนออฟชอร์ (ประเทศไทย) และสถาบันหรือสมาคมการค้าที่เกี่ยวข้อง ได้แก่สภาอุตสาหกรรมแห่งประเทศไทย สภาหอการค้าแห่งประเทศไทยและสถาบันเหล็กและเหล็กกล้าแห่งประเทศไทย(ง) อุตสาหกรรมภายในที่ผลิตสินค้าเหล็กโครงสร้างรูปพรรณหน้าตัดรูปตัว H ในฐานะผู้ผลิตสินค้าชนิดเดียวกัน คือ บริษัท เหล็กสยามยามาโตะ จำกัด(จ)รัฐบาลของสาธารณรัฐประชาชนจีนในฐานะรัฐบาลของประเทศผู้ส่งออกสินค้าทุ่มตลาด(๓) ระยะเวลาของข้อมูลที่ใช้ในการทบทวน(ก) กรณีการพิจารณาการทุ่มตลาด ใช้ข้อมูลตั้งแต่วันที่ ๑ ตุลาคม พ.ศ. ๒๕๔๙ถึงวันที่ ๓๐ กันยายน พ.ศ. ๒๕๕๐(ข) กรณีการพิจารณาความเสียหาย ใช้ข้อมูลตั้งแต่วันที่ ๑ มกราคม พ.ศ. ๒๕๔๗ถึงวันที่ ๓๐ กันยายน พ.ศ. ๒๕๕๐ และแนวโน้มของปี ๒๕๕๑ และปี ๒๕๕๒ข้อ ๓การตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อเท็จจริงของข้อมูลที่ได้รับตามแบบสอบถามของบริษัทเหล็กสยามยามาโตะ จำกัด ซึ่งเป็นอุตสาหกรรมภายใน ณ ที่ทำการในกรุงเทพมหานครและที่ตั้งโรงงานในจังหวัดระยองระหว่างวันที่ ๒๕ ถึงวันที่ ๒๖ มีนาคม พ.ศ. ๒๕๕๑พบว่าข้อมูลคำตอบในแบบสอบถามมีความน่าเชื่อถือและสามารถยอมรับได้เนื่องจากมีความถูกต้องตามหลักการบัญชีและสามารถอ้างอิงได้กับเอกสารหลักฐานต้นฉบับส่วนผู้ผลิตหรือผู้ส่งออกจากสาธารณรัฐประชาชนจีนและสาธารณรัฐสิงคโปร์ไม่ได้ให้ความร่วมมือในการตอบแบบสอบถามจึงใช้ข้อมูลข้อเท็จจริงเท่าที่มีอยู่ (Best Information Available: BIA)ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ข้อ ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนกรมการค้าต่างประเทศได้ส่งร่างผลการพิจารณาทบทวนซึ่งแสดงข้อมูลและข้อเท็จจริงที่ใช้เป็นพื้นฐานในพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดให้อุตสาหกรรมภายในและสถานเอกอัครราชทูตสาธารณรัฐประชาชนจีนประจำประเทศไทยเมื่อวันที่๑๒ มิถุนายน พ.ศ. ๒๕๕๑ เพื่อเปิดโอกาสให้เสนอข้อคิดเห็นข้อโต้แย้งหรือแจ้งความจำนงขอแถลงการณ์ด้วยวาจา (Hearing) ภายในวันที่ ๓กรกฎาคม พ.ศ. ๒๕๕๑ซึ่งปรากฏว่ามีเพียงอุตสาหกรรมภายในที่แจ้งตอบว่าเห็นด้วยกับร่างดังกล่าวต่อมาเมื่อวันที่๑๑ กรกฎาคม พ.ศ. ๒๕๕๑ สมาคมผู้ก่อสร้างงานเหล็กไทยซึ่งมิได้เข้าร่วมกระบวนการทบทวนความจำเป็นในการต่ออายุการใช้มาตรการตอบโต้การทุ่มตลาดได้เสนอให้พิจารณาผลกระทบจากการใช้มาตรการตอบโต้การทุ่มตลาดข้อ ๕ผลการพิจารณาทบทวนกรมการค้าต่างประเทศได้นำข้อมูลที่ได้รับจากอุตสาหกรรมภายในและผลการตรวจสอบข้อเท็จจริงของข้อมูลรวมทั้งข้อคิดเห็นต่อร่างผลการทบทวนมาพิจารณาจัดทำรายงานผลการทบทวนเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยเมื่อวันที่๑๐ ตุลาคม พ.ศ. ๒๕๕๑ ซึ่งคณะกรรมการ ฯ ได้พิจารณาแล้ว มีความเห็นดังนี้(๑) ผลการพิจารณาการทุ่มตลาดหากไม่ต่ออายุมาตรการจะทำให้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีนฟื้นคืนมาอีก เนื่องจาก(ก) มาตรการที่ใช้สามารถหยุดการทุ่มตลาดจากสาธารณรัฐประชาชนจีนโดยจากข้อมูลสถิติการนำเข้าพบว่า ตั้งแต่เริ่มใช้มาตรการเมื่อวันที่ ๑๐ ตุลาคมพ.ศ. ๒๕๔๕ การนำเข้าสินค้าเหล็กโครงสร้างรูปพรรณหน้าตัดรูปตัว H จากสาธารณรัฐประชาชนจีนลดลงอย่างต่อเนื่องและไม่มีการนำเข้าเลยในปี ๒๕๔๙จนถึงปี ๒๕๕๐(ข) สาธารณรัฐประชาชนจีนส่งสินค้าเหล็กโครงสร้างรูปพรรณหน้าตัดรูปตัว H ไปทุ่มตลาดสาธารณรัฐเกาหลี สาธารณรัฐสิงคโปร์ และสาธารณรัฐสังคมนิยมเวียดนามดังนั้นหากประเทศไทยยุติการใช้มาตรการตอบโต้การทุ่มตลาดดังกล่าวสาธารณรัฐประชาชนจีนจะส่งสินค้าทุ่มตลาดดังกล่าวเข้ามาไทยในลักษณะเดียวกันได้อีกจึงพิจารณาได้ว่าการทุ่มตลาดอาจฟื้นคืนมาอีก(๒) ผลการพิจารณาความเสียหายหากไม่ต่ออายุมาตรการจะเกิดความเสียหายต่ออุตสาหกรรมภายในโดยยอดขาย ราคาขายส่วนแบ่งการตลาด กำไรสุทธิผลิตภาพ ผลตอบแทนการลงทุนจะลดลงอย่างมีนัยสำคัญ เนื่องจาก(ก)ปัจจุบันผู้ผลิตสาธารณรัฐประชาชนจีนมีกำลังการผลิตส่วนเกินโดยมีผลผลิตเกินกว่าความต้องการใช้ภายในประเทศเนื่องจากมีการขยายกำลังการผลิตและมีผู้ผลิตรายใหม่ทำให้ต้องขยายการส่งออกโดยส่วนใหญ่ส่งออกมายังภูมิภาคเอเชียเกือบทุกประเทศยกเว้นประเทศไทยเนื่องจากมีการใช้มาตรการตอบโต้การทุ่มตลาด(ข) เมื่อเปรียบเทียบราคาสินค้าเหล็กโครงสร้างรูปพรรณหน้าตัดรูปตัว H จากสาธารณรัฐประชาชนจีนกับราคาขายของอุตสาหกรรมภายใน ณระดับการค้าเดียวกันในช่วงระยะเวลาการทบทวนพบว่าสินค้าจากสาธารณรัฐประชาชนจีนมีราคาขายต่ำกว่าราคาภายในประเทศ(ค)อุตสาหกรรมภายในกำลังฟื้นตัวจากการใช้มาตรการตอบโต้การทุ่มตลาดหากมีการนำเข้าจากสาธารณรัฐประชาชนจีนในลักษณะการทุ่มตลาดจะทำให้อุตสาหกรรมภายในได้รับความเสียหายอีก(ง) สินค้าเหล็กโครงสร้างรูปพรรณหน้าตัดรูปตัว H ที่มีแหล่งกำเนิดจากสาธารณรัฐประชาชนจีนถูกบางประเทศใช้มาตรการเพื่อจำกัดการนำเข้าซึ่งหากประเทศไทยไม่มีมาตรการตอบโต้การทุ่มตลาดสินค้าดังกล่าวก็จะทำให้สาธารณรัฐประชาชนจีนส่งสินค้าดังกล่าวเข้ามาทุ่มตลาดประเทศไทยได้อีก(๓) ผลการพิจารณาผลกระทบและประโยชน์สาธารณะในการพิจารณาผลกระทบและประโยชน์สาธารณะได้ส่งแบบสอบถามไปยังผู้ซื้อหรือผู้นำเข้าภายในประเทศรวม ๓๔ ราย ปรากฎว่ามีเพียง ๕ราย คือ บริษัท เบอร์กโซ่ เมตัลส์ จำกัด บริษัท ไอเบล จำกัด (เวทโก้ ไอเบล) บริษัทชิ - เอเชีย จำกัด บริษัท เชฟรอนประเทศไทยสำรวจและผลิต จำกัด และบริษัท เชฟรอนออฟชอร์ (ประเทศไทย) ที่ให้ข้อมูลว่าไม่มีปัญหาจากการใช้มาตรการดังกล่าวเพราะสามารถนำเข้าสินค้าเหล็กโครงสร้างรูปพรรณหน้าตัดรูปตัว Hจากแหล่งอื่นหรือใช้สินค้าที่ผลิตในประเทศทดแทนได้ข้อ ๖คำวินิจฉัยของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่ ๑๐ ตุลาคม พ.ศ. ๒๕๕๑ว่าการยุติการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวHที่มีแหล่งกำเนิดจากสาธารณรัฐประชาชนจีนจะทำให้มีการทุ่มตลาดฟื้นคืนมาอีกตามมาตรา๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ และเมื่อคำนึงถึงประโยชน์ของอุตสาหกรรมภายใน ผู้บริโภคและประโยชน์สาธารณะประกอบกันตามมาตรา ๗ แห่งพระราชบัญญัติดังกล่าวแล้วเห็นว่าเพื่อมิให้กระทบต่อผู้ใช้หรือผู้บริโภคจึงมีมติให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ตามพิกัดอัตราศุลกากรประเภทย่อยที่ ๗๒๑๖.๓๓.๐๐.๐๐๐ที่มีแหล่งกำเนิดจากสาธารณรัฐประชาชนจีนต่อไปอีกเป็นกำหนดเวลา ๓ ปีนับแต่วันที่ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๑มีผลใช้บังคับ ในอัตราดังต่อไปนี้(๑) สินค้าที่ผลิตจาก Laiwu Steel Group, Ltd.ให้เรียกเก็บในอัตราร้อยละ ๒๗.๘๑ ของราคา ซี.ไอ.เอฟ.(๒) สินค้าที่ผลิตจากผู้ผลิตรายอื่น ให้เรียกเก็บในอัตราร้อยละ ๒๗.๘๑ของราคา ซี.ไอ.เอฟ.ทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการพิจารณาทบทวนเพื่อเรียกเก็บอากรตอบโต้การทุ่มตลาดดังกล่าวเป็นไปตามประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน (ฉบับที่๔) พ.ศ. ๒๕๔๓ ลงวันที่ ๓๐ มิถุนายน พ.ศ. ๒๕๔๓ประกาศ ณ วันที่ ๑๗ตุลาคม พ.ศ. ๒๕๕๑อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘ กันยาน ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๑๗๑ ง/หน้า ๕/๓๐ ตุลาคม ๒๕๕๑